ПАДАРОЖЖА ПА РОДНЫМ ГОРАДЗЕ

Канспект-прэзентацыя адукацыйнага праекту ў старэйшай групе

“Мне выпала шчасце тут нарадзіцца”

Праграмныя задачы: фарміраваць уяўленні аб сваёй малой радзіме – гораде Ельску (вуліцах, будынках, прадпрыемствах, месцах працы бацькоў, месцах адпачынку, памятных месцах, геральдыцы горада, інш.); развіваць памяць, выразнасць беларускага маўлення; выхоўваць любоў і цікавасць да родных мясцін.

Папярэдняя праца:

экскурсіі па Ельску, на прадпрыемствы горада,

завучванне вершаў,

знаемства з геральдыкай Ельска,

маляванне “Ельск будучага”, “Любыя месцы адпачынку”,

гульня “Мае сябры”.

Матэрыялы і абсталяванне:

Беларускія нацыянальныя касцюмы для хлопчыкаў і дзяўчатак, выхавацеля, Дзеда Ўсяведа,

Мультымедыйны праектар,

Экран,

Фільм пра Ельск,

Мультымедыйная прэзентацыя,

Гульня “Разрэзаныя карцінкі: герб Ельска”

Малюнкі “Ельск будучага”, “Любыя месцы адпачынку”,

Граматы “Знаўца малой радзімы”,

Сардэчкі (па колькасці гасцей),

Фатаграфіі Ельска, бацькоў, прадпрыемстваў.

Ход занятку

Дзеці ўваходзяць пад музыку ў музычную залу.

На экране дэманструецца відэафільм “Ельск”

Дзеці чытаюць вершы:

Гасцей да сябе запрашаем,

Танцуе наш сад і пяе,

Мы свята вам пачынаем

І родны наш Ельск услауляем

Мне выпала шчасце тут нарадзіцца,

Мне выпала шчасце жыцце тут пазнаць  
Да светлай крыніцы жыцця прычасціцца

І краю свайго прыгажосць адчуваць.

Мне выпала шчасце спяваць і танчыць,

Да самай раніцы слухаць расу

І спалахі барвау зарніцы нянчыць

І радасць адчуць, і сябе, і красу.

Выхавацель: У якім горадзе мы жывем? (адказы дзяцей)

А што такое малая радзіма?

- Мая – таму, што тут мая сям я, мой дом, мая вуліца, мой дзіцячы сад.

- Малая – таму, што гэта маленькая частка маёй неаб’ятнай краіны.

- Радзіма – таму, што жывуць тут родныя майму сэрцу людзі.

Выхавацель: Запрашаю вас, сябры, ў падарожжа па Ельску.

**Гульня “Мае сябры”**

Усе дзеці: Наш дэвіз: Пазнавай і вучыся,

Сумленным вырастай,

Ельск праслаўляй!

Выхавацель: Дзеці! У нас прайшоў праект “Мне выпала шчасце тут нарадзіцца”, у час якога вы сталі сапрауднымі знаўцамі малой радзімы.

**(Сюрпрызны момант –** уваходзіць Дзед Усявед)

Дзед Усявед: пачуў, што вы ўсё ведаеце пра наш горад і зараз я праверу, ці так гэта.Згодны? Бо я ж, Дзед Усявед.

* Адгадайце, рабяткі

Аб нашым горадзе загадкі.

Буду вершы я чытаць,

А вы - завяршаць.

**Вершаваныя загадкі**

Адправіць можам тут лісты

Да сяброў і я, і ты.

Можам тут канверт купіць

І паштоўку тут набыць.

Па тэлефоне пазваніць,

Адправіць тэлеграму,

Каб у госці запрасіць

Сяброў любімых самых.

Пра ўсё гэта я пытаю

Вас, сябры, навошта?

Каб вы дружна адказалі:

Будынак гэты… **(пошта)**

Адкажыце, што рабіць,

Калі моцна зуб баліць,

Ранка ные і жывот?

Куды спяшаецца народ?

Мы сюды заходзім смела:

Дапамогуць людзі ў белым!

Дзе ж прыходзіцца ўсім лячыцца?

У … **(цэнтральнай раённай бальніцы)**

Цацкі тут жывуць і кніжкі,

Лялькі, клоўны і мішкі.

Гэта ведаюць рабяты

І бягуць сюды заўзята.

Не растуць тут мандарыны,

Грушы, слівы, апельсіны,

Не расце тут вінаград.

Гэты дом… **(дзіцячы сад)**

Трэба нам купіць прадукты,

Каб прыгатаваць абед:

Капусту, моркву і цыбулю,

Малако, смятану, хлеб…

Разглядаем мы вітрыны:

Нам патрэбна садавіна!

Так заўсёды разам з мамай

Мы спяшаемся у … **(краму).**

Раскажуць тут, сябры, цікава,

Як продкі нашыя жылі,

Прадметы побыту народа

У будынку гэтым збераглі.

Тут захоўваюць, дарэчы,

Старынныя прылады, рэчы.

Сюды мы прыходзім, таму што павінны

Ведаць гісторыю нашай краіны.

Вам абяцаем: сумоту развее

Экскурсавод у цікавым …**(музеі)**

У кожным пакоі – палічкі, палічкі…

А на палічках, нібыта сястрычкі,

Прытуліўшыся бачком,

Стаяць кніжачкі радком.

Казкі, вершы і расказы…

Тут табе дадуць адказы

Нават на пытанні века.

Гэты дом… **(бібліятэка)**

Ходзім мы сюды не ў госці,

А таксама набыць штосьці.

Бо калі хварэюць дзеткі,

Набыць можна тут таблеткі,

Пілюлі, кроплі і мікстуры,

Каб вылечыць тэмпературу.

Дом, дзе можна купіць лекі,

Называецца… **(аптэка)**

Дом-палац стаіць высокі.

З яго смех чуваць далека.

Сюды за ведамі прыходзяць,

Шмат сяброў сабе знаходзяць.

Шумна, весела наўкола.

Ну, вядома ж, гэта … **(школа)**

У гэтым доме, бы ў харомах,

Жывуць казачныя гномы,

Музыканты, дырыжоры,

Спевакі, яшчэ танцоры,

Беласнежкі і прынцэсы…

Часта тут бывае прэса.

Мы туды збіраемся,

На канцэрт спяшаемся.

Таленавітыя фігуры

Напоўняць шчасцем… **(Дом культуры)**

Глядзяцца ў яго маладыя рабінкі,

Свае перад ім прымяраюць хусцінкі.

Глядзяцца ў яго прыгажуні-бярозкі,

Свае перад ім папраўляюць прычоскі.

І месяц, і зоркі ў люстэрку купаюцца…

Як жа люстэрка само называецца?... **(возера)**

Тут спакойна спяць салдаты -

Воіны-героі.

Яны мір у нашы хаты

Здабывалі зброяй… **(помнік)**

Дзед Усевед: Сапраўды вы шмат ведаеце пра наш любы Ельск.

І таму я адпраўляю вас у падарожжа по Ельску.

Дзеці:

На экскурсію мы едзем,

Любы Ельск увесь агледзім.

Вось прыпынак, дружна станем,

Паглядзім, што на экране.

Выхавацель: **Гульня “Складзі герб Ельска”**

Правілы гульні:

У дзве каманды вы ставайце,

Па чарзе, з частак герб хутчэй складайце.

Хутка і правільна выканалі заданне. Вунь якія чырвоныя, са скрэшчанымі мячамі атрымаліся выявы. Працягваем падарожжа.

На экскурсію мы едзем,

Любы Ельск увесь агледзім.

Вось прыпынак, дружна станем

Паглядзім, што на экране.

**Гульня “Назаві памятныя месцы горада Ельска”**

**(помнікі, мемарыяльныя дошкі, дошка гонару)**

Выхавацель : Малайцы. Правільна адказалі. Едзем далей.

На экскурсію мы едзем,

Любы Ельск увесь агледзім.

Вось прыпынак, дружна станем,

Паглядзім, што на экране.

**Гульня “Назаві любімае месца адпачынку тваёй сям’і”**

Выхавацель: Мірачка! Прачытай верш, у якім ты выказваеш свае шчырыя пачуцці да родных мясцін.

Міра:

Ельск - грэе сэрца, лашчыць душу

І сёння я прызнацца мушу,

Што я люблю свае мясціны

І іх ніколі не пакіну.

Выхавацель: Цікава! А ці ведаюць нашы госці город, у якім яны жывуць?

Задайце свае **пытанні** гасцям:

* На якіх вуліцах у Ельску забываюць аб сваім узросце? (Школьная, Маладзежная, Камсамольская)
* На якой вуліцы ў нашым горадзе заўсёды вясна? (Першамайская, 9 Мая). А на якой восень? (Акцябрская)
* Дзе ў горадзе бываюць самыя жаркія месцы? (Сонечная, Усходняя)
* Назва якой вуліцы звязана з першай коннай арміяй? (Чырвонаармейская)

Вызавацель: Вось як добра, што і дарослыя і дзеці ведаюць дасканала свій любы горад. Падарожнічаем далей:

На экскурсію мы едзем,

Любы Ельск увесь агледзім.

Вось прыпынак, дружна станем

Паглядзім, што на экране

**Эстафета “Я ведаю, што гэта”**

Выхавайцель: Добра адказалі, а ці ведаеце вы, на якіх прадпрыемствах горада працуюць вашыя бацькі. Ды назавіце іх імя, прозвішча і прафесію.

**Гульня “Справы і людзі”**

**Выстава “Ельск - горад будучага”**

Дзеці расказваюць верш:

Пабудаваны навастройкі,

Есць школы і садкі,

Лес, возера у нас, як казка -

Адпачывайце калі ласка.

Умовы для жыцця усе -

Тут магазіны і кафэ

Есць дом культуры, выканкам,

Пункт міліцэйскі служыць вам,

А для здароўя чалавека -

Амбулаторыя, аптэка.

Лясніцтва лес абярагае,

Пякарня торты выпякае.

Банк, пошта для паслуг працуюць,

Дамы усе новыя будуюць.

А для дзяцей ёсць школа, сад -

Дзе займацца кожны рад.

Тут вучаць марыць і любіць,

Працавітым быць,

Сумленна жыць.

Цудоўны, творчы калектыў

Шмат талентаў адкрыў.

Выхавацель: Як вы цудоўна расказалі пра нашу малую радзіму.

Дзед Усявед: Сапраўды добра. І таму надыйшоў час падвесці вынікі падарожжа па любым горадзе, нашай малой радзіме - Ельску. Я задаволены тым, што вы шмат ведаеце пра сваю малую радзіму і узнагароджваю вас граматамі “Знаўца сваёй малой радзімы”. А зараз фота на памяць. Вышлеце мне фотаздымкі на Viber Дзедe Усяведу. Да хуткіх сустрэч!

Дзеці:

**Верш “ Мой родны Ельск”**

Мой родны Ельск,

Пад небам жураўліным

Жыві, квітней пад зоркай залатой.

Ты для мяне на ўсёй зямлі адзіны.

Дзеці: Цябе люблю я ўсёй душой.

(Выхаванцы дараць сардэчкі гасцям)

Выхавацель: Вось і закончылася на сёння наша падарожжа па роднаму гораду. Развітаемся з гасцямі, скажам: “Да пабачэння!” і накіруемся ў группу.

ЛІТАРАТУРА:

1. Вучэбная праграма дашкольнай адукацыі. Мінск. Нацыянальны інстытут адукацыі, 2012.